Karget omp gant choantoù no deus ket kavet o gwalch. Setu orin poan-spered an dud lies-a-wech… Choantegezh an den nanavez harz ebet. Re greñv eo ha ne vo distavet biken. An den a zo bras ha ledan e galon, neus ket moaien dhe leuniañ. Emañ tristidigezh an ene hag hiraezh dizeur ar spered o chom el lech dilaouen-mañ ma klemmich hor chalon. Petra a zo  dober neuze ? Huanadiñ a-hed an devezh ? Keinal eus tarzh-an-deiz betek eurioù digousk an nozvezh ? Chom grignous o trueziñ outañ e-unañ ? Gwelloch e vefe klask risklañ e vuhez en ur zegemer e choantoù, en ur asantiñ outo. Hent al levenez a dremen amañ. Kavet e vo al levenez en ur zilenn e choantoù, ha neo ket en ur chom a-grap ouzh o seveniñ. Karet e vo ar gortoz muioch eget ar pezh a vez gortozet. Karet e vo ar choant muioch eget ar pezh a vez spurmantet. Setu marteze furnez an oad-gour : gouzout tu ar  gortoz, tu ar basianted, staget dal levenez a zeu…